da en en en fr de da id da da da da da da nn da da da da da da da da en en en da nl de da de en da da da da da da en en en da da de nb sv nb da en da da da en en en da da da sv da nb da de da en en
Bov bovlede bovlamme Svanholm juniorkvæg til en flok modløse lammekøller - Svanholm Cricketklub
Tirsdag d. 28. marts 2017 kl. 13:41 af Henrik Pfaff
og 2 x DM til Svanholm ved inde-DM. Vi skal skyndsomst sige, at tre voksne mænd plus en totalt tavs junior var en hel tur hjem fra Herning om at lave overskriften.
Men det er jo ikke fordi den ikke er dækkende, når den skal beskrive, hvad vi så, da vores ellers næsten uovervindelige juniorer mødte ”rigtige mænd” ved inde-DM i Herning.
Det er jo lidt synd for vores sejrende drenge og lilleputter, at det var juniorernes kamp mod Bov, der står stærkest i erindringen.
Det er nu ikke fordi vores juniorer ikke har prøvet det før. Sidste år ved inde-DM i Ishøj blev de også pulveriseret af en ”bovlignende” kaster fra Ishøj, der af en eller anden grund ikke deltog i udendørs juniorkampe.
Juniorernes anden kamp foregik mod Bov, der aldrig har været med ved inde-DM før.
Holdet bestod af unge fyre fra det nærliggende asylcenter for uledsagede drenge og man skulle tro, at de tilbragte al deres fritid med at spille cricket.
De fieldede som en – set fra vores vinkel – ond drøm. Smed enhver løbet ud chance i gærdet ligegyldigt, hvor langt de stod fra begivenheden og de havde en fastbowler, der levede op til sit navn : Sultan - og de andre var ikke meget dårligere.
Han klippede lige toppen af offpinden på vores håb Saud Munir, hvis løften bat teknik virkede lidt grinagtig ved den lejlighed og Sultan snuppede 4 gærder på et par overe.
Forinden var vores andet håb Jonas Henriksen løbet ud – og de fleste af resten var solgt til stanglakrids og var ude for 35 i jagten på de ikke overbevisende 81, for Bov drengene battede langt fra så godt som de fieldede, men det er vel egentlig urimeligt overfor drengespilleren Sami Ahmad ikke at nævne, at han stod model til Bovkasterne og scorede og holdt sig inde som den eneste.
Forinden havde vi spillet mod Skanderborg, der har to gode spillere. Vi lavede 132 og det passerede Skanderborg på en af de sidste bolde med sidste gærdet inde.
Den sikre sejr over KB, hvor Munir lavede 41, skaffede os bronzemedaljerne
Skanderborg 133/4 (Shangev Thas 33x, Thibanish Prem 28x) over Svanholm 132 (Jonas Henriksen 20x, Saud Munir 27x, Sami Ahmad 21x).
Bov 81 (Hikmat Rahimi 25) over Svanholm 35 (Sultan Sherzad 4/13)
Svanholm 151/3 (Saud Munir 41, Jonas Henriksen 25, Zeshan Aslam 20) over KB 84
Bov 3 kampe 6
Skanderborg 3 kampe 4
Svanholm 3 kampe 2
KB 3 kampe 0
Drengene følte sig absolut ikke tilpas på den urimelige bandebane, som var stillet til rådighed. Inden vi havde set os om, var de to første ude og vi endte med at lave 85. Det er altså dumt at løbe byes på en bandebane, hvor banden er et par meter væk.
Horsens skulle i den indledende kamp helt hen i sidste over, hvor de takket være vores urimeligt mange udenom var nåede op på 89 med sidstegærdet inde.
Men siden gik det næsten som smurt. Vores arvefjender AB havde vi nede i sækken indtil de sidste par ovre, hvor de kom opad og sejrscifrene mod Husum viste sig i sidste ende at blive udslagsgivende, fordi det blev arrangørernes skræk. Tre klubber endte a point
Svanholms kvotient vise sig at være en tand bedre end AB’s, der var flere tænder bedre end Horsens.
Vi havde en bredde, som ingen af de andre klubber kunne fremvise – og der er lyse udsigter for de kommende år.
Horsens 89/1 over Svanholm 85/5 (Wahid 20)
Svanholm 97/4 (Musa Mahmood 47x) over AB 88/5
Svanholm 150/5 (Ali Lucky 20, Musa Mahmood 21, Adyan Hussain 25) over Husum 34/5
Svanholm 3 kampe 4
AB 3 kampe 4
Horsens 3 kampe 4
Husum 3 kampe 0.
Svanholms drenge: Stående fra venstre: Sami Ahmad, Wahid Mahmood og Abdullah Mahmood. Træner Said Alam. Knælende Musa Mahmood, Adyan Hussain, Lucky Ali og Rahman Mahmood
Abdullah Mahmood fik handskerne og Lucky Ali blev man of te ”boystournament”
Vores lilleputter var flere tænder bedre end de andre. Med tre spillere, der hver især var bedre teknisk fungerende end nogle fra den andre klubber var vi aldrig i fare. Musa Mahmood, Lucky Ali og Adyan Hussain i spidsen for et udmærket allround hold, hvor de yngre nok skal tage over næste år badede vi os igennem rækken.
Ishøj 62 over Husum 29
Svanholm 170/3 (Musa Mahmod 21x, Lucky Ali 44x, Haris Raswan 21x) over Esbjerg 18,
Svanholm 132 (Musa Mahmood 40, Adyan Hussain 40) over Ishøj 60.
Svanholm 65/0 (Musa Mahmood 20) over Husum 65.
Svanholm 3 kampe 6
Ishøj 3 kampe 4
Husum 3 kampe 2
Esbjerg 3 kampe 0
Svanholms lilleputter: Stående fra venstre: Træner Said Alam, Mohiz Akhtar, Lucky Ali, Musa Mahmood og Taemur Baig. Knælende Harriz Raswan, Ahmed Raza, Awais Baig og Adyan Hussain
Musa Mahmood fik handskerne og Adyan Hussain en taske som man of te ”lilleputtournament”
TO DMer og en tredjeplads bragte os yderligere i spidsen på statistikken over bedste indendørs-U-hold , hvor vi nu har 307 point med Ishøj som nærmeste udfordrer med 135 point